কানাড়া ব্যাঙ্ক
কানাড়া ব্যাঙ্ক (বানান দেখুন) ভারতের রাষ্ট্রায়ত্ত ক্ষেত্রের অন্যতম শতাব্দী প্রাচীন বৃহৎ বাণিজ্যিক ব্যাঙ্ক। ১৯০৬ খ্রিস্টাব্দে ভারতের কর্নাটক রাজ্যের ম্যাঙ্গালোরে স্বদেশী আন্দোলনের সময় আম্মেম্বল সুব্বা রাও পাই কর্তৃক  প্রতিষ্ঠিত ব্যাঙ্কটির প্রধান কার্যালয় ব্যাঙ্গালোরে অবস্থিত।  ১৯৬৯ খ্রিস্টাব্দের ১৯ শে জুলাই ব্যাঙ্কটিকে অন্য তেরটি ব্যাঙ্ক এর সাথে জাতীয়করণ করা হয়। লন্ডন, হংকং, মস্কো, সারজা, দুবাই, তানজানিয়া এবং নিউ ইয়র্ক শহরে এর বৈদেশিক শাখা আছে। ২০১৯ খ্রিস্টাব্দের ৩০ শে আগস্ট ভারতের অর্থমন্ত্রী নির্মলা সীতারামনের ঘোষণা অনুযায়ী ২০২০ খ্রিস্টাব্দের  ১লা এপ্রিল মনিপল ভিত্তিক  সিন্ডিকেট ব্যাঙ্ক কানাড়া ব্যাঙ্কের সাথে সংযুক্ত হয়ে, এখন কানাড়া ব্যাঙ্ক দেশের চতুর্থ বৃহত্তম ব্যাঙ্ক হিসাবে পরিণত হয়েছে।